Hålogalandsbrua krysser den ytre delen av Rombaken mellom Karistranda, 2,2 kilometer nordøst for Narvik sentrum, og Øyjord, ti kilometer sør for Bjerkvik. Den er en del av et veiprosjekt påbegynt i 2013 som også omfattet Karistrandtunnelen, Storlikolltunnelen og tilknytningsveier på begge sider av brua. Veitraséen ble åpnet 9. desember 2018 og er en del av europavei 6 gjennom Narvik kommune.